
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 18 


7 Φεβρουάριου 2000 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

23. Καθορισμός προϋποθέσεων ιδρύσεως και λειτουρ¬ 
γίας σχολών ναυαγοσωστικής εκπαιδεύσεως. Καθορι¬ 
σμός προϋποθέσεων χορηγήσεως αδείας ναυαγοσώ- 
στη από τις Λιμενικές Αρχές ως και καθορισμός των υ¬ 
ποχρεώσεων του ναυαγοσώστη κατά την άσκηση των 
καθηκόντων του. Καθορισμός περιπτώσεων υποχρε¬ 
ωτικής προσλήψεως ναυαγοσώστη, σε οργανωμένες 
ή μη παραλίες, για την προστασία των λουσμένων στο 


θαλάσσιο χώρο. 1 

24. Ρύθμιση θεμάτων Υγειονομικού προσωπικού του Υ¬ 
πουργείου Δημόσιας Τάξης. 2 

ΑΠΟΦΑΣΕΙΣ 

Προσαρμογή βασικών επιτοκίωντης Τράπεζας της Ελλά¬ 
δος . 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 23 
Καθορισμός προϋποθέσεων ιδρύσεως και λειτουργίας σχο¬ 
λών ναυαγοσωστικής εκπαιδεύσεως. Καθορισμός προϋ¬ 
ποθέσεων χορηγήσεως αδείας ναυαγοσώστη από τις Λι¬ 
μενικές Αρχές ως και καθορισμός των υποχρεώσεων του 
ναυαγοσώστη κατά την άσκηση των καθηκόντων του. Κα¬ 
θορισμός περιπτώσεων υποχρεωτικής προσλήψεως ναυ- 
αγοσώστη, σε οργανωμένες ή μη παραλίες, για την προ¬ 
στασία των λουσμένων στο θαλάσσιο χώρο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις της παραγράφου Ιΐτου άρθρου ΙδτουΝ. 
2743/99 (Α’211). 

β) Τις διατάξεις του άρθρου 29Α του Ν. 1558/1985, που 
προστέθηκε με το άρθρο 27 του Ν. 2081 /92 (Α’ 154) και το άρ¬ 
θρο 1 του Ν. 2469/97 (Α’ 38). 

γ) Το γεγονός ότι από τις διατάξεις του παρόντος Διατάγ¬ 
ματος δεν προκαλείται δαπάνη σε βάρος του Κρατικού Προ¬ 
ϋπολογισμού. 

δ) Την αριθ. 505/21.12.99 γνωμοδότηση του Συμβουλίου 


της Επικράτειας, μετά από πρόταση του Υπουργού Εμπορι¬ 
κής Ναυτιλίας, αποφασίζουμε: 

Άρθρο 1 
Ορισμοί 

Για την εφαρμογή των διατάξεων του παρόντος, οι όροι 
που χρησιμοποιούνται έχουν την ακόλουθη έννοια: 

1. ΛΟΥΤΡΙΚΗ ΕΓΚΑΤΑΣΤΑΣΗ: 

α) Ο κατάλληλα οργανωμένος χώρος του αιγιαλού ή και 
της παραλίας ή ζώνης λιμένα στον οποίο εισέρχονται με την 
καταβολή εισιτηρίου (αντιτίμου) άτομα για λήψη λουτρού 
στην έμπροσθεν αυτού θαλάσσια περιοχή. 

β) Με την επιφύλαξη της ισχύος των αναφερόμενων στην ε¬ 
πόμενη υποπαράγραφο ως λουτρική εγκατάσταση νοείται 
και ο χώρος του αιγιαλού ή και της παραλίας ή ζώνης λιμένα 
ο οποίος παραχωρείται ή εκμισθώνεται από το Δημόσιο ή 
τους Οργανισμούς Λιμένα ή τα Λιμενικά Ταμεία σε διάφο¬ 
ρους φορείς ή επιχειρήσεις ( Οργανισμούς Τοπικής Αυτοδι¬ 
οίκησης, ξενοδοχειακές μονάδες, οργανωμένες κατασκηνώ¬ 
σεις κ.λπ) για χρήση εκμισθούμενων θαλάσσιων μέσων ανα¬ 
ψυχής, τοποθέτηση καθισμάτων ή ανακλίντρων ή μέσων 
προφύλαξης, από τον ήλιο, των λουσμένων ανεξάρτητα αντα 
άτομα που εισέρχονται για λήψη λουτρού στην έμπροσθεν 
αυτού θαλάσσια περιοχή καταβάλλουν ή όχι εισιτήριο. 

γ) Δεν θεωρείται λουτρική εγκατάσταση ο χώρος του αι- 
γιαλού ή και της παραλίας, ή ζώνης λιμένα για τον οποίο (χώ¬ 
ρο) συντρέχουν οι προϋποθέσεις της προηγούμενης υποπα- 
ραγράφου αλλά δεν είναι πολυσύχναστος. Γ ια το χαρακτηρι¬ 
σμό των χώρων ως πολυσύχναστων ο Προϊστάμενος της 
Λιμενικής Αρχής συγκροτεί κατά το πρώτο δίμηνο κάθε χρό¬ 
νου Επιτροπή αποτελούμενη από: 

(1) τον ίδιο, ως πρόεδρο.Προκειμένου περί Κεντρικού Λι¬ 
μεναρχείου ή Λιμεναρχείου αντί του Προϊσταμένου μπορεί να 
ορίζεται από τον ίδιο για να συμμετέχει στην Επιτροπή, ως 
πρόεδρος, άλλος Αξιωματικός Λ.Σ. 

(2) έναν (1) εκπρόσωπο της Νομαρχιακής Αυτοδιοίκησης, 
ο οποίος εκλέγεται μαζί με τον αναπληρωτή του, μεταξύ των 
μελών του, από το οικείο Νομαρχιακό Συμβούλιο και 

(3) έναν (1) εκπρόσωπο του Οργανισμού Τοπικής Αυτοδιοί¬ 
κησης (Ο.Τ.Α) ή του Ελληνικού Οργανισμού Τουρισμού 
(Ε.Ο.Τ) ή του Λιμενικού Οργανισμού ή του Λιμενικού Ταμείου, 
κατά περίπτωση, που ορίζονται, με τους αναπληρωτές τους, 
από τους Οργανισμούς αυτούς. 

Η εν λόγω επιτροπή αποφαίνεται σχετικά, λαμβάνοντας εν¬ 
δεικτικά υπόψη τη μέση ημερήσια προσέλευση πεντακοσίων 
(500) λουσμένων κατά τις περιόδους αιχμής για μήκος ακτο¬ 
γραμμής ενός (1) χιλιομέτρου, τυχόν επισυ μβάντα κατά το πα- 

ρελθόν ατυχήματα κ.λπ .Οι επιτροπές αυτές αποφασίζουν κα¬ 
τά πλειοψηφία εντός του μηνάς Φεβρουάριου κάθε χρόνου. 

2. ΝΑΥΑΓΟΣΩΣΤΗΣ: ο απόφοιτος σχολής ναυαγοσωστι¬ 
κής εκπαίδευσης, εφοδιασμένος με άδεια της Λιμενικής Αρ¬ 
χής σε ισχύ, ο οποίος εκτελεί κατ’ επάγγελμα την υπηρεσία 
που προσδιορίζεται στο άρθρο 9 του παρόντος. 

3. ΣΧΟΛΗ ΝΑΥΑΓΟΣΩΣΤΙΚΗΣ ΕΚΠΑΙΔΕΥΣΗΣ: η σχολή που 
είναι εφοδιασμένη με άδεια ίδρυσης και λειτουργίας σε ισχύ 
από την οικεία Λιμενική Αρχή και έχει σαν κύριο και αποκλει¬ 
στικό σκοπό τη διδασκαλία - εκπαίδευση (θεωρητική - πρα¬ 
κτική) όσων επιθυμούν να λάβουν άδεια ναυαγοσώστη. 

4. ΥΕΝ: το Υπουργείο Εμπορικής Ναυτιλίας. 

5. ΔΟΥ: η αρμόδια Δημόσια Οικονομική Υπηρεσία. 

Άρθρο 2 

Ίδρυση σχολών ναυαγοσωστικής εκπαίδευσης 

1. Η άδεια ίδρυσης και λειτουργίας σχολής ναυαγοσωστι¬ 
κής εκπαίδευσης χορηγείται μετά επιθεώρηση και έλεγχο 
της σχολής από την επιτροπή του άρθρου 6, αφού ο ενδια¬ 
φερόμενος υποβάλλει στην οικεία Λιμενική Αρχή αίτηση, 
στην οποία επισυνάπτονται τα ακόλουθα δικαιολογητικά. 

α) Πιστοποιητικό γέννησης ή φωτοαντίγραφο του δελτίου 
της αστυνομικής ταυτότητας του αιτούντος με την επίδειξη 
του πρωτότυπου. Ο αϊτών πρέπει να έχει συμπληρώσει το 21 ο 
έτος της ηλικίας του.Για τον υπολογισμό της ηλικίας λαμβά- 
νεται υπόψη η ημερομηνία γέννησης. 

β) Πιστοποιητικό στρατολογικής κατάστασης από το οποίο 
να προκύπτει ότι ο αϊτών έχει εκπληρώσει τις στρατιωτικές 
του υποχρεώσεις ή ευρίσκεται νόμιμα εκτός στρατεύματος 
(για τους άρρενες). 

γ) Πιστοποιητικό του Γραμματέα Πρωτοδικών, πρόσφα¬ 
της, όχι πέραν του τριμήνου έκδοσης, από το οποίο να προ¬ 
κύπτει ότι ο αϊτών δεν έχει τεθεί σε κατάσταση πτώχευσης, 
στερητικής ή επικουρικής δικαστικής συμπαράστασης. 

δ) Τρεις (3) φωτογραφίες του αιτούντος και του Διευθυντή 
της σχολής. 

ε) Αντίγραφο ποινικού μητρώου τύπου Β για τον αιτούντα 
και το Διευθυντή της σχολής, πρόσφατης, όχι πέραν του τρι¬ 
μήνου, έκδοσης.Δεν χορηγείται άδεια εάν ο αϊτών ή ο Διευ¬ 
θυντής της σχολής έχει καταδικασθεί για ανθρωποκτονία α¬ 
πό πρόθεση, κατασκοπεία, ληστεία, κλοπή, υπεξαίρεση, δό¬ 
λια χρεωκοπία, λαθρεμπορία, φοροδιαφυγή, δωροδοκία, 
δωροληψία, παραχάραξη, πλαστογραφία, απιστία, απάτη, ε¬ 
κβίαση, συκοφαντική δυσφήμιση, έγκλημα κατά της γενετή¬ 
σιας ελευθερίας, οικονομική εκμετάλλευση της γενετήσιας 
ζωής, παράβαση του νόμου περί ναρκωτικών και περί μεσα¬ 
ζόντων, παράνομη αλιεία με χρήση εκρηκτικών ή χημικών ή 
φυτικών υλών ή συσκευών που παράγουν ηλεκτρικές εκκε¬ 
νώσεις, παράβαση του Α. Ν. 192/36 και σε οποιαδήποτε ποινή 
με την οποία καταγνώσθηκε έστω και μερική αποστέρηση 
των πολιτικών δικαιωμάτων και δεν έχει παρέλθει από την τέ¬ 
λεσή τους πενταετία για τα πλημμελήματα ή δεκαετία για τα 
κακουργήματα. 

στ) Πιστοποιητικό Εισαγγελικής Αρχής, πρόσφατης, όχι 
πέραν του τριμήνου, έκδοσης, από το οποίο προκύπτει ότι ο 
αϊτών και ο Διευθυντής της σχολής δεν διώκεται ως φυγό¬ 
ποινος ή φυγόδικος. 

ζ) Θεωρημένο αντίγραφο της δήλωσης έναρξης εργασιών 
με αντικείμενο τη λειτουργία σχολής ναυαγοσωστικής εκπαί¬ 
δευσης, που εκδίδεται από την αρμόδια ΔΟΥ. 

η) Πιστοποιητικό σπουδών για το Διευθυντή και το εκπαι¬ 
δευτικό προσωπικό. Διευθυντής της σχολής ορίζεται πτυχι- 
ούχος του Τμήματος Επιστήμης - Φυσικής Αγωγής και Αθλη¬ 
τισμού του Πανεπιστημίου (ΤΕΦΑΑ) με ειδικότητα ναυαγο¬ 
σωστικής ή κολύμβησης ή δραστηριοτήτων νερού κλειστού 
και ανοικτού χώρου ή πτυχιούχος άλλης ισότιμης αλλοδαπής 
σχολής. 


θ) Πιστοποιητικό υγείας από γιατρό του Υγειονομικού Κέ¬ 
ντρου ή Κρατικού Νοσοκομείου γιατο Διευθυντή και τους εκ¬ 
παιδευτές από το οποίο προκύπτει ότι δεν πάσχουν από με¬ 
ταδοτική ασθένεια και είναι ικανοί από ιατρικής άποψης να α¬ 
σκήσουν το συγκεκριμένο επάγγελμα. 

ι) Βεβαίωση της Πυροσβεστικής Υπηρεσίας περί των λη- 
πτέων μέτρων στις κτιριακές εγκαταστάσεις της σχολής 
προς αποτροπή κινδύνων από πυρκάίά. 

ια) Επικυρωμένο φωτ/φο ασφαλιστηρίου συμβολαίου για 
ασφαλιστική κάλυψη της αστικής ευθύνης του ιδιοκτήτη και 
κατόχου της άδειας, του Διευθυντή και οιουδήποτε προστη- 
θέντος ή εκπαιδευτή ή εκπαιδευόμενου έναντι τρίτων για θά¬ 
νατο ή σωματικές βλάβες, ποσού ύψους 150.000.000 δρχ. 
τουλάχιστον. 

ιβ) Το υποχρεωτικό πρόγραμμα θεωρητικής και πρακτικής 
εκπαίδευσης (διδασκόμενη ύλη, ώρες διδασκαλίας για κάθε 
μάθημα, ανώτατος αριθμός εκπαιδευομένων κάθε εκπαιδευ¬ 
τικής σειράς, χρονική διάρκεια εκπαίδευσης - ακριβείς τόποι 
πρακτικής εξάσκησης κ.λπ.). 

ιγ) Πίνακα του εκπαιδευτικού προσωπικού με τα τυπικά 
προσόντα αυτού. 

ιδ) Πιστοποιητικό φορολογικής ενημερότητας. 

ιε) Βεβαίωση της Υπηρεσίας Πολεοδομίας για τη νομιμό¬ 
τητα και καταλληλότητα των κτιριακών εγκαταστάσεων στην 
οποία περιγράφονται και οι διατιθέμενοι χώροι. 

2. Είναι δυνατή η χορήγηση άδειας ίδρυσης και λειτουρ¬ 
γίας σχολής ναυαγοσωστικής εκπαίδευσης και σε νομικό 
πρόσωπο εφόσον από τις ισχύουσες διατάξεις επιτρέπεται η 
πραγματοποίηση τέτοιων εργασιών και προβλέπεται ρητά α¬ 
πό το καταστατικό του.Στην περίπτωση αυτή οι προϋποθέ¬ 
σεις και τα προσόντα ίδρυσης της σχολής πρέπει να συντρέ¬ 
χουν στο πρόσωπο ενός τουλάχιστον από τους κατά νόμο ή 
κατ’ανάθεση, εκπροσώπους του νομικού προσώπου, ο οποί¬ 
ος δηλώνεται στη Λιμενική Αρχή και η άδεια εκδίδεται στο ό¬ 
νομα του νομικού προσώπου. 

3. Γιατην ίδρυση σχολών ναυαγοσωστικής εκπαίδευσης α¬ 
παιτείται όπως διατίθενται: 

α) Ιδιόκτητες ή μισθωμένες κτιριακές εγκαταστάσεις κυ¬ 
ρίας χρήσεως που αποτελούνται κατ' ελάχιστον από μία αί¬ 
θουσα διδασκαλίας εμβαδού ανάλογου του μεγίστου αριθ¬ 
μού των εκπαιδευόμενων μαθητών με συντελεστή επιφάνει¬ 
ας τουλάχιστον ενάμισι (1,5) τ.μ. για κάθε εκπαιδευόμενο, 
ένα γραφείο Δ/νσης και ανάλογους βοηθητικούς χώρους και 
χώρους υγιεινής. 

β) Ο εξής ελάχιστος υλικοτεχνικός εξοπλισμός: 

(1) μηχάνημα προβολής διαφανειών 

(2) τηλεόραση και μαγνητοσκόπιο (νίόοο) 

(3) μηχανοκίνητο μικρό σκάφος με τα απαραίτητα για την 
κατηγορία του εφόδια 

(4) κωπήλατο μικρό σκάφος 

(5) δύο κυκλικά σωσίβια εγκεκριμένου, από την αρμόδια 
Δ/νση του ΥΕΝ, τύπου 

(6) πτυσσόμενο φορείο εγκεκριμένου, από την αρμόδια 
Δ/νση του ΥΕΝ, τύπου 

(7) το φαρμακευτικό-υγειονομικό υλικό και τα όργανα που 
περιλαμβάνονται στο Παράρτημα «Α» 

(8) αναπνευστική συσκευή εγκεκριμένου από την αρμόδια 
Δ/νση του ΥΕΝ, τύπου 

(9) εξοπλισμός κολυμβητή για 10 τουλάχιστον άτομα (Βα¬ 
τραχοπέδιλα, μάσκες, αναπνευστήρες). 

4. Η επιτροπή εξετάζει τα υποβαλλόμενα δικαιολογητικά, 
επιθεωρεί τις εγκαταστάσεις και τα διατιθέμενα μέσα (λέμ- 
βους-υλικοτεχνική υποδομή κ.λπ.) και συντάσσει πρακτικό, 
γνωμοδοτώντας αιτιολογημένα προς τον Προϊστάμενο της 
Λιμενικής Αρχής για τη χορήγηση της άδειας ή την απόρριψη 
της σχετικής αίτησης. 

Άρθρο 3 

Λειτουργία σχολών ναυαγοσωστικής εκπαίδευσης 

1. Η διδασκόμενη ύλη καλύπτει τουλάχιστον την εξεταστέα 
ύλη του άρθρου 5. Η θεωρητική διδασκαλία γίνεται από πτυ- 
χιούχο του Τμήματος Επιστήμης - Φυσικής Αγωγής και Αθλη¬ 
τισμού του Πανεπιστημίου με ειδικότητα ναυαγοσωστικής ή 
κολύμβησης ή πτυχιούχο άλλης ισότιμης αλλοδαπής σχολής 
για το αντικείμενο της θεματικής ενότητας 1 έως και 13 της υ- 
ποπαραγράφου 2β του άρθρου 5 και από ιατρό για το αντι¬ 
κείμενο της θεματικής ενότητας 14 έως και 19 της ίδιας υπο- 
παραγράφου.Η διδασκαλίατης αγγλικής γλώσσας γίνεται α¬ 
πό κάτοχο πιστοποιητικού γλωσσομάθειας επιπέδου II στην 
αγγλική του Ν. 2740/99 (ΑΊ86) ή ισότιμου πιστοποιητικού, 
σύμφωνα με τις διατάξεις αρμοδιότητας του Υπουργείου Ε¬ 
θνικής Παιδείας και Θρησκευμάτων. Η πρακτική εξάσκη¬ 
ση/εκπαίδευση μπορεί να γίνεται και από εκπαιδευτή αυτο¬ 
δύτη. 

2. Η εκπαίδευση παρέχεται σε τμήματα που αποτελούνται 
μέχρι δεκαπέντε (15) κατ’ ανώτατο όριο 
εκπαιδευόμενους. Για τη θεωρητική διδασκαλίατης πρώτης 
καθώς και της δεύτερης θεματικής ενότητας διατίθενται από 
δεκαπέντε (15) τουλάχιστον ώρες.Για τη διδασκαλία της ο¬ 
ρολογίας στην αγγλική γλώσσα διατίθενται πέντε (5) τουλά¬ 
χιστον ώρες και για την πρακτική εξάσκηση διατίθενται σα¬ 
ράντα (40) τουλάχιστον ώρες εκπαίδευσης. 

3. Ο Διευθυντής της σχολής τηρεί: 

α.ατομικό φάκελλο για κάθε εκπαιδευόμενο στον οποίο θέ¬ 
τει: 

(1) φωτοαντίγραφο της αστυνομικής ταυτότητας, 

(2) πιστοποιητικό υγείας του Υγειονομικού Κέντρου ή Κρα¬ 
τικού Νοσοκομείου από το οποίο προκύπτει ότι το άτομο που 
επιθυμεί να εκπαιδευτεί δεν πάσχει από μεταδοτική ασθέ¬ 
νεια, κρίνεται υγιές και ικανό για την εκπαίδευση και 

(3) συνοπτικό μητρώο της επίδοσης του εκπαιδευόμενου. 

β.Βιβλίο, γραμμογραφημένο κατά τις οδηγίες της Λιμενι¬ 
κής Αρχής, σελιδομετρημένο και θεωρημένο από αυτή, στο 
οποίο αναγράφει τα στοιχεία των εκπαιδευόμενων, τις, κατά 
ώρα διδασκαλίας-εκπαίδευσης, παρουσίες και απουσίες κα¬ 
θώς και τα στοιχεία του εκπαιδευτικού προσωπικού. 

4. Στις σχολές ναυαγοσωστικής εκπαίδευσης γίνονται δε¬ 
κτά προς φοίτηση άτομα που έχουν συμπληρώσει το 18ο έ¬ 
τος της ηλικίας τους.Για τον υπολογισμό της ηλικίας λαμβά- 
νεται υπόψη η ημερομηνία γέννησης. 

5. Οσοι αποφοιτούν επιτυχώς από τις σχολές ναυαγοσω¬ 
στικής εκπαίδευσης εφοδιάζονται με πιστοποιητικά σπου- 
δών.Στα πιστοποιητικά αυτά μεταξύ των άλλων αναγράφεται 
ο αριθμός της άδειας ίδρυσης και λειτουργίας των σχολών. 

6. Αντίστοιχα πιστοποιητικά σπουδών, που έχουν αποκτη¬ 
θεί από έλληνες ή αλλοδαπούς σε χώρα μέλος της Ε.Ε. ή της 
Ε.Ζ.Ε.Σ. (πλην Ελβετίας), γίνονται αποδεκτά εφόσον έχουν 
εκδοθεί ή αναγνωρισθεί επίσημα από Κρατική Αρχή της χώ¬ 
ρας αυτής. 

Άρθρο 4 

Ισχύς - ανανέωση των αδειών των σχολών 

1. Οι χορηγούμενες άδειες είναι τετραετούς διάρκειας ι¬ 
σχύος και ανανεώνονται ανά τετραετία εντός του τελευταί¬ 
ου, πριν τη λήξη της ισχύος τους, εξαμήνου αφού υποβληθεί 
αίτηση του ενδιαφερομένου μαζί με υπεύθυνη δήλωση του 
άρθρουδτουΝ.1599/86 (Α’ 75) με την οποία να δηλώνεται ό¬ 
τι: 

α) ουδεμία μεταβολή υπήρξε και ότι δεν εξέλιπε καμία από 
τις προϋποθέσεις χορήγησης και 

β) ο προβλεπόμενος υλικοτεχνικός εξοπλισμός διατίθεται, 
είναι σε καλή κατάσταση και δεν έχει παρέλθει η ημερομηνία 
λήξης της ισχύος για όσα εφόδια προβλέπεται. 


2. Μετά την υποβολή της αίτησης και της δήλωσης της 
προηγούμενης παραγράφου η επιτροπή του άρθρου 6 εξε¬ 
τάζει τα δικαιολογητικάτου φακέλλου, επιθεωρεί και ελέγχει 
τις εγκαταστάσεις και τα διατιθέμενα μέσα (λέμβους-υλικο- 
τεχνική υποδομή κ.λπ.) και συντάσσει πρακτικό, γνωμοδοτώ- 
ντας αιτιολογημένα προς τον Προϊστάμενο της Λιμενικής Αρ¬ 
χής για την ανανέωση ή μη της άδειας. 

3. Γιατην ανανέωση υποβάλλεται επίσης πιστοποιητικό φο¬ 
ρολογικής ενημερότητας και βεβαίωση της οικείας ΔΟΥ ότι 
δηλώθηκε κατά τα προηγούμενα έτη η λειτουργία της σχο¬ 
λής. 

4. Σε περίπτωση αντικατάστασης του Διευθυντή της σχο¬ 
λής κατά τη διάρκεια της τετραετούς ισχύος της άδειας, η ά¬ 
δεια ισχύει έως ότου παρέλθει η τετραετία εφόσον πριν την 
αντικατάσταση υποβληθούν τα δικαιολογητικά των υποπα- 
ραγράφων 1 δ, 1ε, 1 στ, 1η και Ιθτου άρθρου 2 για το νέο Δι¬ 
ευθυντή, διαφορετικά ή άδεια παύει να ισχύει. 

5. Η Λιμενική Αρχή και η επιτροπή του άρθρου 6 έχει δικαί¬ 
ωμα, τόσο κατά τις διαδικασίες της ανανέωσης των αδειών, 
όσο και εκτάκτως, να ζητήσει την υποβολή, εκ μέρους του εν¬ 
διαφερομένου - αιτούντος την υποβολή και οποιουδήποτε 
άλλου δικαιολογητικού από τα προβλεπόμενα στο παρόν 
Διάταγμα ήθελε κρίνει σκόπιμο ή και να επιθεωρήσει και ε¬ 
λέγξει τις εγκαταστάσεις, το αρχείο και τα διατιθέμενα μέσα. 

6. Αν από τον έλεγχο της προηγούμενης παραγράφου, η Λι¬ 
μενική Αρχή διαπιστώσει ότι δεν συντρέχει έστω και μία από 
τις προϋποθέσεις έκδοσης ή ανανέωσης της άδειας, η άδεια 
ανακαλείται με απόφαση του Προϊσταμένου της Λιμενικής 
Αρχής. 

Άρθρο 5 

Αδειες ναυαγοσωστών 

1. Οι απόφοιτοι των σχολών ναυαγοσωστικής εκπαίδευσης 
δύνανται να εργασθούν ως ναυαγοσώστες αφού προηγου¬ 
μένως εφοδιαστούν με άδεια ναυαγοσώστη από τη Λιμενική 
Αρχή. 

2. Η άδεια ναυαγοσώστη χορηγείται σε όσους: 

α) Υποβάλλουν στη Λιμενική Αρχή το πιστοποιητικό σπου¬ 
δών της παραγράφου 5 του άρθρου 3 καθώς και τα δικαιο- 
λογητικάτωνυποπαραγράφων 1 α, 1 β, 1 ε, 1 στ, και Ιθτου άρ¬ 
θρου 2 και τρεις (3) φωτογραφίες. 

β) Κριθούν από την επιτροπή του άρθρου 6 ως επιτυχόντες 
στις θεωρητικές εξετάσεις στα ακόλουθα αντικείμενα: 

(1) περιεχόμενο του παρόντος Διατάγματος 

(2) εφόδια λουτρικής εγκατάστασης και ναυαγοσώστη 

(3) χρησιμοποίηση ναυαγοσωστικού εξοπλισμού και γενι¬ 
κά των διαφόρων σωστικών μέσων. 

(4) τρόποι προσέγγισης θύματος 

(5) λαβές αποφυγής 

(6) τρόποι έλξης (ρυμούλκησης) κινδυνεύοντος 

(7) απαλλαγή από τα ρούχα εντός του νερού 

(8) αντίδραση σε περίπτωση πανικού του κινδυνεύοντος 

(9) ερευνά βυθού, εκτίμηση ρευμάτων και ανέμων 

(10) επικίνδυνα ψάρια 

(11) βασικές γνώσεις μετεωρολογίας 

(12) τρόποι διάσωσης θύματος και ειδικά σε περίπτωση α¬ 
τόμου με ειδικές ανάγκες 

(13) σύνταξη αναφοράς συμβάντος 

(14) εξέταση θύματος (σφυγμός - αναπνοή κ.λπ.) 

(15) φυσιολογία πνιγμού 

(16) υποθερμία, κράμπα, εξάντληση κολυμβητή - εγκαύμα¬ 
τα από τον ήλιο 

(17) χρησιμοποίηση φαρμακευτικού υλικού 

(18) επίδεση τραυμάτων - χρησμοποίηση επιδεσμικού υλι¬ 
κού 

(19) συμπτώματα ηλίασης και αντιμετώπιση αυτής 

(20) ορολογία αντικειμένου στην αγγλική γλώσσα. 

γ) Κριθούν από την επιτροπή του άρθρου 6 ως ικανοί, εφό¬ 
σον επιτύχουν τις εξής ελάχιστες αθλητικές επιδόσεις χωρίς 
εξοπλισμό κολυμβητή. 

(1) κολύμβηση εκατό (100) μ. ελεύθερο, πρόσθιο, ύπτιο και 
πλάγιο 

(2) κολύμβηση εκατό (100) μ. με οπτική επαφή του κινδυ- 
νεύοντος σε χρόνο μικρότερο των δύο πρώτων λεπτών (2’ 
00 ”). 

(3) κολύμβηση τετρακοσίων (400) μ. σε χρόνο μικρότερο 
των δέκα πρώτων λεπτών (10’) 

(4) ανέλκυση αντικειμένου βάρους τουλάχιστον τριών (3) 
χιλιογράμμων από βάθος έξι (6) μ. 

(5) υποβρύχια κολύμβηση τουλάχιστον είκοσι πέντε (25) μ. 

(6) έλξη (ρυμούλκηση) κινδυνεύοντος σε απόσταση τουλά¬ 
χιστον πενήντα (50) μέτρων 

(7) κωπηλασία 

δ) Εχουν εφοδιασθεί με άδεια χειριστή ταχυπλόου σκά¬ 
φους ή θαλάσσιου μοτοποδήλατου. 

3. Οι εξετάσεις διενεργούνται από κοινού για όλους τους υ¬ 
ποψήφιους. 

Η θεωρητική εξέταση γίνεται προφορικά στην ελληνική 
γλώσσα σε αίθουσα που έχει προκαθορισθεί κατά ορισμένες 
ημερομηνίες και ώρες χωρίς να επιτρέπεται η είσοδος σε ά¬ 
τομα που δεν έχουν σχέση με τις εξετάσεις. 

Η αθλητική δοκιμασία διενεργείται σε τεχνητό κολυμβητή¬ 
ριο (πισίνα) ή θαλάσσιο χώρο που έχουν προκαθορισθεί κα¬ 
τά ορισμένες ημερομηνίες και ώρες. 

4. Οι υποψήφιοι που αποτυγχάνουν στο αντικείμενο έστω 
και μιας από τις θεματικές ενότητες (1 έως και 13,14 έως και 
19 και 20) της υποπαραγράφου 2β του παρόντος άρθρου, ή 
έστω και σε μία αθλητική δοκιμασία της υποπαραγράφου 2γ 
αυτού, θεωρούνται αποτυχόντες και επανεξετάζονται εξ’ αρ¬ 
χής. Οι αποτυχόντες υποψήφιοι δεν μπορούν να υποβάλλουν 
νέα αίτηση για επανεξέταση αν δεν παρέλθει δίμηνο από την 
ημερομηνία της αποτυχίας τους στη θεωρητική εξέταση ή 
την αθλητική δοκιμασία ανάλογα. 

5. Η βαθμολογία εκφράζεται με ακέραιους αριθμούς από 
μηδέν (0) έως είκοσι (20). Ως βάση επιτυχίας λαμβάνεται ο α¬ 
ριθμός δώδεκα (12). 

6. Τον τελικό βαθμό επιτυχίας του υποψηφίου σε κάθε μά¬ 
θημα αποτελεί ο μέσος όρος κάθε μέλους της επιτροπής (και 
του Προέδρου). 

7. Μετά το πέρας των εξετάσεων ο Πρόεδρος της επιτρο¬ 
πής συντάσσει συγκεντρωτικό πίνακα βαθμολογίας των υπο¬ 
ψηφίων που υπογράφεται από τον πρόεδρο και τα μέλη της 
εξεταστικής επιτροπής με την ένδειξη «ΕΠΕΤΥΧΕ» ή «ΑΠΕ- 
ΤΥΧΕ». 

8. Αδεια ναυαγοσώστη χορηγείται επίσης, χωρίς εξετά¬ 
σεις, στους πτυχιούχους των Τμημάτων Επιστήμης Φυσικής 
Αγωγής και Αθλητισμού με ειδικότητα ναυαγοσωστικής ή κο¬ 
λύμβησης ή δραστηριοτήτων νερού κλειστού και ανοικτού 
χώρου ή πτυχιούχους ισότιμων αλλοδαπών σχολών με την υ¬ 
ποβολή στη Λιμενική Αρχή ακριβούς αντιγράφου του τίτλου 
σπουδών τους, των δικαιολογητικών των υποπαραγράφων 
Ια, 1 β, 1ε, 1 στ και 1 θ του άρθρου 2 του παρόντος και τριών 
(3) φωτογραφιών. 

9. Οι άδειες αυτές είναι τετραετούς διάρκειας και ανανεώ¬ 
νονται ανά τετραετία εντός του τελευταίου, πριντην λήξη της 
ισχύος τους, εξαμήνου μετά από αίτηση του ενδιαφερομέ¬ 
νου και υποβολή των δικαιολογητικών των υποπαραγράφων 
1 ε και 1 θ του άρθρου 2 του παρόντος και υπό την προϋπόθε¬ 
ση ότι δεν εξέλιπε κανείς από τους αναφερόμενους στο Διά¬ 
ταγμα αυτό λόγους.Η προϋπόθεση αυτή αποδεικνύεται με 
την υπογραφή υπεύθυνης δήλωσης του άρθρου 8 του Ν. 
1599/86 εκ μέρους του αιτούντος. 

10. Επιγενόμενη στέρηση των προϋποθέσεων έκδοσης 


των αδειών συνεπάγεται την αυτοδίκαιη παύση της ισχύος 
τους. 

11. Η Λιμενική Αρχή έχει δικαίωμα, κατά τη διαδικασία της 
ανανέωσης των αδειών, να ζητήσει την υποβολή, εκ μέρους 
του ενδιαφερομένου -αιτούντος την υποβολή και οποιουδή- 
ποτε άλλου δικαιολογητικού από τα προβλεπόμενα στο πα¬ 
ρόν Διάταγμα αυτό ήθελε κρίνει σκόπιμο. 

12. Δικαίωμα απασχόλησης ως ναυαγοσώστη έχουν όσοι 
διαθέτουν την ανωτέρω άδεια σε ισχύ και είναι ηλικίας από 
δεκαοκτώ (18) μέχρι και σαρανταπέντε (45) ετών και έχουντο 
πιστοποιητικό υγείας της υποπαραγράφου Ιθτου άρθρου 2 
σε ισχύ. 

Άρθρο 6 

Συγκρότηση επιτροπής ελέγχου επιθεωρήσεων 
σχολών και διενέργειας εξετάσεων 

1. Με απόφαση του Προϊσταμένου της Λιμενικής Αρχής συ¬ 
γκροτείται μόνιμη ή κατά περίπτωση επιτροπή αποτελούμε- 
νη από: 

α) τον ίδιο, ως Πρόεδρο.Προκειμένου περί Κεντρικού Λιμε¬ 
ναρχείου ή Λιμεναρχείου, αντί του Προϊσταμένου μπορεί να 
ορίζεται από τον ίδιο για να συμμετέχει στην Επιτροπή, ως 
Πρόεδρος, άλλος Αξιωματικός Λ.Σ. 

β) έναν (1) εκπρόσωπο του γραφείου Φυσικής Αγωγής της 
Νομαρχιακής Αυτοδιοίκησης, ο οποίος ορίζεται μαζί με τον 
αναπληρωτή του από το οικείο Νομαρχιακό Συμβούλιο. 

γ) έναν (1) Αξ/κό ΑΣ γιατρό ή γιατρό του τοπικού Κέντρου 
Υγείας και 

δ) ένα (1) βαθμοφόρο της Λιμενικής Αρχής ή της Μονάδας 
Υποβρυχίων Αποστολών του ΥΕΝ. 

2. Η επιτροπή είναι αρμόδια για την: 

α) επιθεώρηση και τον έλεγχο της υπό ίδρυση σχολής ναυ¬ 
αγοσωστικής εκπαίδευσης κατά τις διατάξεις των παραγρά¬ 
φων 1 και 4 του άρθρου 2 

β) επιθεώρηση καιτονέλεγχοτης σχολής ναυαγοσωστικής 
εκπαίδευσης κατά τις διατάξεις της παραγράφου 2 του άρ¬ 
θρου 4 

γ) επιθεώρηση των εγκαταστάσεων, του αρχείου και των 
διατιθέμενων μέσων της σχολής ναυαγοσωστικής εκπαί¬ 
δευσης κατά τις διατάξεις της παραγράφου 5 του άρθρου 
4 

δ) εξέταση των υποψηφίων ναυαγοσωστών κατά τις διατά¬ 
ξεις της παραγράφου 2 του άρθρου 5 

ε) οποιοδήποτε άλλο θέμα ανατεθεί κατά την εφαρμογή 
του παρόντος Διατάγματος από τον Προϊστάμενο της Λιμενι¬ 
κής Αρχής. 

3. Η κρίση των μελών της επιτροπής, η οποία πρέπει να εί¬ 
ναι πλήρως αιτιολογημένη, καταγράφεται σε ειδικό πρακτικό 
που συντάσσεται προς τούτο. 

4. Για την ικανοποίηση αιτημάτων απαιτείται, πλειοψηφία 
των μελών της επιτροπής και σε κάθε περίπτωση η σύμφωνη 
γνώμη του Προϊσταμένου της Λιμενικής Αρχής. Σε περίπτω¬ 
ση ισοψηφίας, η γνωμοδότηση της Επιτροπής θεωρείται αρ¬ 
νητική. 

5. Τα έξοδα διακίνησης και παραμονής των μελών της επι¬ 
τροπής για τον έλεγχο και επιθεώρηση των σχολών ναυαγο¬ 
σωστικής εκπαίδευσης βαρύνουν τον αιτούντα. 

Άρθρο 7 

Υποχρεώσεις εκμεταλλευομένων λουτρικές 
εγκαταστάσεις 

Οι εκμεταλλευόμενοι τις λουτρικές εγκαταστάσεις, όπως 
αυτές ορίζονται στο άρθρο 1 του παρόντος (Οργανισμοί Το¬ 
πικής Αυτοδιοίκησης, ξενοδοχειακές μονάδες, οργανωμέ¬ 
νες κατασκηνώσεις κ.λπ.) υποχρεούνται όπως: 

α) Κατά τους μήνες Ιούνιο, Ιούλιο και Αύγουστο και από ώ¬ 
ρας 10.30 - 17.30 προσλαμβάνουν ικανό αριθμό ναυαγοσω- 

στών. Κάθε ναυαγοσώστης ελέγχει έκταση ακτής σε ακτίνα 
τριακοσι'ων (300) μέτρων εκατέρωθεν του βάθρου. 

β) Κατασκευάζουν βάθρο (παρατηρητήριο) για κάθε ναυα- 
γοσώστη κατά το ειδικότερον στο επόμενο άρθρο οριζόμενα. 

γ) Εφοδιάζουν κάθε ναυαγοσώστη με τον ακόλουθο εξο¬ 
πλισμό: 

(1) μηχανοκίνητο μικρό σκάφος χρώματος, εξωτερικά, 
πορτοκαλί εφοδιασμένο με φορητό πυροσβεστήρα, κουπιά, 
δύο κυκλικά σωσίβια και σφυρίχτρα.Ο εξοπλισμός του μι¬ 
κρού σκάφους είναι εγκεκριμένου, από την αρμόδια Δ/νση 
του ΥΕΝ, τύπου, βρίσκεται σε καλή κατάσταση και δεν έχει 
παρέλθει η ημερομηνία λήξης της ισχύος για όσα εφόδια 
προβλέπεται.Στο μέσον των πλευρών της λέμβου, δεξιά και 
αριστερά είναι γραμμένη η ένδειξη ΣΩΣΤΙΚΗ ΛΕΜΒΟΣ και κά¬ 
τωθεν αυτής η ένδειξη ΒΕ301ΙΕ ΒΟΛΤ, μπλε απόχρωσης. Η 
έλικα της λέμβου είναι προφυλαγμένη με πλέγμα για την α¬ 
ποτροπή ατυχήματος. 

(2) αδιάβροχο φακό 

(3) κυάλια 

(4) ναυαγοσωστικό σωσίβιο, ο τύπος του οποίου απεικονί¬ 
ζεται στο Παράρτημα «Γ» 

(5) σανίδα διάσωσης, ο τύπος της οποίας απεικονίζεται στο 
Παράρτημα «Δ» 

(6) σωστικό σωλήνα, ο τύπος του οποίου απεικονίζεται στο 
Παράρτημα «Ε». (Ο εφοδιασμός με σωστικό σωλήνα είναι 
προαιρετικός). 

(7) φορητό φαρμακείο, το περιεχόμενο του οποίου περι¬ 
λαμβάνεται στο Παράρτημα «Β» 

(8) πτυσσόμενο φορείο εγκεκριμένου, από την αρμόδια 
Δ/νση του ΥΕΝ, τύπου 

(9) δύο σημαντήρες χρώματος πορτοκαλί με σχοινί μήκους 
τουλάχιστον πενήντα (50) μέτρων 

(10) ένδυμα κολύμβησης χρώματος πορτοκαλί 

(11) καπέλλο στην εμπρόσθια όψη του οποίου αναγράφε¬ 
ται η ένδειξη ΝΑΥΑΓΟΣΩΣΤΗΣ και κάτωθεν αυτής η ένδειξη 
□ΡΕΟΨΑΒΟ 

(12) γυαλιά ηλίου 

(13) πινακίδα χρώματος πορτοκαλί με την ένδειξη Π ΡΩΤΕΣ 
ΒΟΗΘΕΙΕΣ και κάτωθεν αυτής την ένδειξη ΡΙΒ3Τ ΑΙϋ, μπλε 
απόχρωσης 

(14) κουβέρτες 

(15) καταδυτικό μαχαίρι 

(16) μάσκα βυθού 

(17) βατραχοπέδιλα 

(18) σημαία Ναυαγοσώστη χρώματος πορτοκαλί διατάσε¬ 
ων 40 χ 80 εκ. με την ένδειξη ΝΑΥΑΓΟΣΩΣΤΗΣ και κάτωθεν 
αυτής την ένδειξη ϋΡΕ ΟυΑΡΩ, μπλε απόχρωσης. 

(19) σημαία χρώματος ερυθρού, ίσων διαστάσεων με την 
προηγούμενη, με την ένδειξη ΧΩΡΙΣ ΝΑΥΑΓΟΣΩΣΤΗ και κά¬ 
τωθεν αυτής την ένδειξη ΝΟ ϋΡΕ ΟΙΙΑΡΩ, λευκής απόχρω¬ 
σης 

(20) κινητό τηλέφωνο, ο αριθμός κλήσης του οποίου δημο¬ 
σιοποιείται με μέριμνα του εκμεταλλευόμενου τη λουτρική ε¬ 
γκατάσταση με κάθε πρόσφορο μέσο, αναγράφεται σε πε¬ 
ρίοπτη θέση στο βάθρο (παρατηρητήριο) και αναφέρεται εγ- 
γράφως στην τοπική Λιμενική Αρχή. 

(21) φορητή μεγαφωνική συσκευή (τηλεβόα) 

(22) κοινή σφυρίχτρα 

δ) Τοποθετούν σε εμφανή σημεία πρόσβασης στο χώρο 
των λουτρικών εγκαταστάσεων ειδικές καλαίσθητες πινακί¬ 
δες διπλής όψεως στις οποίες αναγράφονται στην ελληνική 
και αγγλική γλώσσα η σημασία των σημαιών και ενδείξεων, το 
ωράριο υπηρεσίας του ναυαγοσώστη, οι τυχόν υπάρχοντες 
περιορισμοί ή απαγορεύσεις και οι αριθμοί τηλεφώνων των 
τοπικών κέντρων παροχής πρώτων βοηθειών και της Λιμενι¬ 
κής Αρχής. 


Άρθρο 8 

Βάθρο ναυαγοσώστη 

1. Η κατασκευή του βάθρου δεν είναι μόνιμη, γίνεται από 
κατάλληλα υλικά κατά τρόπο ώστε να αντέχει σε οποιεσδή- 
ποτε καιρικές συνθήκες και φέρει απαραίτητα κλίμακα ανό¬ 
δου, κάθισμα, ιστό σημαίας και σκέπαστρο προφύλαξης από 
τον ήλιο.Το ύψος του βάθρου απάτην επιφάνεια της θάλασ¬ 
σας υπερβαίνει τα τρία (3) μέτρα. 

2. Η θέση του βάθρου είναι τέτοια ώστε να διασφαλίζεται ο 
έλεγχος και η τέλεια κατόπτευση με στόχο την άμεση παρο¬ 
χή βοήθειας σε κινδυνεύοντες. 

3. Κατά το χρόνο υπηρεσίας του ναυαγοσώστη αναρτάται 
σε περίοπτη θέση του βάθρου η πινακίδα με την ένδειξη των 
πρώτων βοηθειών και επαίρεται στο ιστό η σημαία ναυαγο- 
σώστη. 

4. Εφόσον για οποιονδήποτε λόγο απουσιάζει ο ναυαγο- 
σώστης από τη λουτρική εγκατάσταση, αφαιρείται η πινακί¬ 
δα με την ένδειξη των πρώτων βοηθειών και επαίρεται επί του 
ιστού η σημαία που δεικνύει την απουσία ναυαγοσώστη. 

Άρθρο 9 

Υποχρεώσεις ναυαγοσώστη 

1.0 ναυαγοσώστης βρίσκεται σε ετοιμότητα με ένδυμα κο¬ 
λύμβησης καθόλη τη διάρκεια της υπηρεσίας του και μπορεί 
να περιπολεί με σωστική λέμβο κωπηλατώντας κοντά στο χώ¬ 
ρο των λουσμένων ή να κάθεται επί του υπάρχοντος βάθρου 
ναυαγοσώστη. 

2. Ο ναυαγοσώστης κατά την εκτέλεση της υπηρεσίας του 
παρακολουθεί τους λουόμενους, είναι σε άμεση ετοιμότητα 
παροχής βοήθειας και δεν εκτελεί άλλη παράλληλη εργασία. 

Άρθρο 10 

Μεταβατικές διατάξεις 

1. Αδειες σχολών ναυαγοσωστικής εκπαίδευσης οι οποίες 
έχουν εκδοθεί από Λιμενικές Αρχές σύμφωνα με τις προϊ- 
σχύσασες διατάξεις των Κανονισμών Λιμένα, εξακολουθούν 
να ισχύουν μέχρι την ημερομηνία λήξης της ισχύος τους και 
σε κάθε περίπτωση όχι πέραν του ενός (1) έτους από την έ¬ 
ναρξη ισχύος του παρόντος. Επιτρέπεται η ανανέωση των α¬ 
δειών αυτών εάν πληρούνται οι απαιτήσεις του παρόντος. 

2. Κατ’ εξαίρεση ως Διευθυντές των σχολών, των οποίων οι 
άδειες ανανεώνονται κατά τα ανωτέρω, δύνανται να παρα¬ 
μείνουν οι ιδρυτές τους εφόσον είναι φυσικά πρόσωπα και 
προκειμένου περί νομικού προσώπου ο εκπρόσωπόςτου που 
έχει δηλωθεί στη Λιμενική Αρχή, υπό την προϋπόθεση ότι τα 
πρόσωπα αυτά, κατά τη δημοσίευση του παρόντος, έχουν 
πενταετή εμπειρία στον τομέα αυτό. 

3. Αδειες σχολών ναυαγοσωστικής εκπαίδευσης που λει¬ 
τουργούν με βάση τις προϊσχύσασες διατάξεις, αν δεν ανα¬ 
νεωθούν έγκαιρα κατά τα οριζόμενα στο άρθρο αυτό, παύ¬ 
ουν να ισχύουν. 

4. Αδειες ναυαγοσωστών που έχουν εκδοθεί σύμφωνα με 
τις προϊσχύσασες διατάξεις εξακολουθούν να ισχύουν επί 
μια τετραετία από την έκδοση ή τελευταία ανανέωσή τους και 
ανανεώνονται ανάτετραετία σύμφωνα μετά οριζόμενα στην 
παράγραφο 9 του άρθρου 5. 

Άρθρο 11 

Χορήγηση αδειών σε αλλοδαπούς 

Οι διατάξεις του παρόντος Διατάγματος σε συνδυασμό με 
τις διατάξεις του Π.Δ. 530/91 (Α’ 205), έχουν ανάλογη εφαρ¬ 
μογή και για τα αλλοδαπά πρόσωπα των χωρών μελών της 
Ευρωπαϊκής Ενωσης και της Ευρωπαϊκής Ζώνης Ελεύθερων 
Συναλλαγών, πλην Ελβετίας (Ν. 2155/93). Επιπλέον των προ¬ 
σόντων και προϋποθέσεων που προβλέπονται από το παρόν 
Διάταγμα οι αλλοδαποί Διευθυντές και το εκπαιδευτικό προ- 

σωπικό καθώς και οι ναυαγοσώστες πρέπει να γνωρίζουντην 
Ελληνική γλώσσα. Η πιστοποίηση της ελληνομάθειας γίνεται 
σύμφωνα με τις διατάξεις του άρθρου 10 του Ν. 2413/96 (Α’ 
124), όπως εκάστοτε ισχύει, και αποδεικνύεται με την προ¬ 
σκόμιση πιστοποιητικού επιτυχούς συμμετοχής στις εξετά¬ 
σεις. 

Άρθρο 12 

Καταργούμενες διατάξεις 

Από την έναρξη της ισχύος του παρόντος, με την επιφύλα¬ 
ξη των διατάξεων του άρθρου 10, παύουν να εφαρμόζονται 
τα άρθρα 226,227 και 228 των Γενικών Κανονισμών Λιμένων, 
η παράγραφος 3 του άρθρου 14 του αριθ. 5 Γ ενικού Κανονι¬ 
σμού Λιμένα όπως αυτή αντικαταστάθηκε με το άρθρο 2 του 
αριθ. 8 Γενικού Κανονισμού Λιμένα (Β’95/95), καθώς και οι Ει¬ 
δικοί Κανονισμοί Λιμένων και κάθε άλλη διάταξη ή ρύθμιση 
που είναι αντίθετη με τις διατάξεις του παρόντος. 

Άρθρο 13 

Παράλειψη βοήθειας σε κινδυνεύοντα πρόσωπα 

Η άδεια ναυαγοσώστη μπορεί να αφαιρείται με αιτιολογη¬ 
μένη απόφαση της Λιμενικής Αρχής σε περίπτωση καταδίκης 
του κατόχου της άδειας για το αδίκημα της παράλειψης λύ¬ 
τρωσης από οποιονδήποτε κίνδυνο ζωής (άρθρο 307 Π.Κ.). 

Άρθρο 14 

Κυρώσεις 

Οι παραβάτες του παρόντος, του οποίου η εκτέλεση ανατί¬ 
θεται στα Λιμενικά Οργανα, ανεξάρτητα από τις συντρέχου- 
σες αστικές και ποινικές ευθύνες κατά την ισχύουσα νομοθε¬ 
σία, υπόκεινται, σύμφωνα με την παράγραφο 11 του άρθρου 
15του Ν. 2743/99 (Α‘211), στις κυρώσεις του άρθρου 157του 
Ν.Δ. 187/73 (Α' 261), το πρώτο εδάφιο της παραγράφου 1 
του οποίου τροποποιήθηκε μεταγενέστερα σύμφωνα με το 
άρθρο 2 του Π.Δ. 381/95 (Α'214). 

Άρθρο 15 

Επισυναπτόμενα Παραρτήματα 

Προσαρτώνται και αποτελούν αναπόσπαστο μέρος του πα¬ 
ρόντος Διατάγματος τα εξής Παραρτήματα: 

α) ΠΑΡΑΡΤΗΜΑ «Α>>: «Φαρμακευτικό - υγειονομικό υλικό 
και όργανα σχολών ναυαγοσωστικής εκπαίδευσης». 

β) ΠΑΡΑΡΤΗΜΑ «Β»: «Περιεχόμενο φορητού φαρμακείου 
ναυαγοσώστη». 

γ) ΠΑΡΑΡΤΗΜΑ «Γ»: «Τύπος ναυαγοσωστικού σωσιβίου 
(ΒΕ301ΙΕ0ΑΝ)». 

δ) ΠΑΡΑΡΤΗΜΑ «Δ»: «Τύπος ναυαγοσωστικής σανίδας 
(ΒΕ301ΙΕ ΒΟΑΒΟ)». 

ε) ΠΑΡΑΡΤΗΜΑ «Ε»: «Τύπος σωστικού σωλήνα (ΒΕ301ΙΕ 
ΤΙΙΒΕ)». 

ΠΑΡΑΡΤΗΜΑ «Α» 

ΦΑΡΜΑΚΕΥΤΙΚΟ-ΥΓΕΙΟΝΟΜΙΚΟ ΥΛΙΚΟ ΚΑΙ ΟΡΓΑΝΑ 
ΣΧΟΛΩΝ ΝΑΥΑΓΟΣΩΣΤΙΚΗΣ ΕΚΠΑΙΔΕΥΣΗΣ 


Α. ΦΑΡΜΑΚΑ ΠΟΣΟΤΗΤΑ 

(ΣΥΣΚΕΥΑΣΙΑ) 

Καρδιο-κυκλοφορικά αναληπτικά (1) 

Αντιαιμορραγικά-μητροτονικά (1) 

Για υπόταση (1) 

Αναλγητικά-αντιπυρετικά (3) 

Ισχυρά αναλγητικά μη οπιούχα (2) 

Σπασμολυτικά (1) 


Αντιεμετικά και κατά του ιλίγγου (3) 

Ενέσιμο κορτικοστεροειδές (2) 

Οξυγονούχο ύδωρ (200 00) (1) 

Ιώδιο (100 00) (1) 

Μερκου ροχρώμ (100 00) (1) 

Οινόπνευμα (200 00) (1) 

Σκεύασμα κατά εγκαυμάτων (2) (2) 

Τοπικό αναισθητικό ξυλοκαίνη 2% (1) 

Β. ΥΓΕΙΟΝΟΜΙΚΟ ΥΛΙΚΟ 

Συσκευή ανάνηψης στόμα με στόματύπου ΒιόοΚ (1) 

Αυτοκόλλητος ελαστικός επίδεσμος (2) 

Φουσκωτοί νάρθηκες (χέρι-πόδι) (2) 

Γ άζες αποστειρωμένες 5) 

Αυχενικό περιλαίμιο (1) 

Βαμβάκι (2) 

Γάντια πλαστικά μιας χρήσεως (10 ζεύγη) 

Ελαστικός επίδεσμος κοινός (2) 

Επίδεσμοι κοινοί (10) 

Λευκοπλάστης (2) 

Θευζ. Αποστειρωμένο τούλι εμβαπτισμένο (5) 

σε λιπαρή ουσία νερό και φυτικά έλαια για έγκαυμα 
Ψαλίδι κοινό (1) 

Στηθοσκόπιο (1) 

Γ. ΟΡΓΑΝΑ 

Μανόμετρο αρτηριακής πίεσης (1) 

Θερμόμετρο κοινό (2) 

Θερμόμετρο υποθερμίας (1) 

Αεραγωγός τύπου ΘυβόθΙ (1) 

Συσκευή ανάνηψης δια χειρός (ΑΜΡϋ) (1) 

Συσκευή οξυγονοθεραπείας τουλάχιστον 1) 

2 1/2 λίτρα με μειωτήρα πίεσης 

Σύριγγες μιας χρήσης (5) 

ΠΑΡΑΡΤΗΜΑ «Β» 


ΠΕΡΙΕΧΟΜΕΝΟ ΦΟΡΗΤΟΥ ΦΑΡΜΑΚΕΙΟΥ 


ΝΑΥΑΓΟΣΩΣΤΗ 

ΠΟΣΟΤΗΤΕΣ 

(ΚΥΤΙΑ) 

Καρδιοκυκλοφοριακά - αναληπτικά 

(1) 

Αναλγητικά 

(1) 

Ενέσιμο κορτικοειδές 

(1) 

Σύριγγες 5σσ 

(2) 

Σκεύασμα κατά εγκαυμάτων 

(2) 

Φορητή φιάλη και συσκευή χορήγησης 
οξυγόνου 

Φορητή συσκευή ανάνηψης στόμα με 

(1) 

στόματύπου ΒΒΟΟΚ 

(1) 

Φορητή συσκευή ανάνηψης τύπου ΘΙΙΕϋΕί 

(1) 

Συσκευή ανάνηψης διά χειρός ΑΜΡϋ 

(1) 

Κοινοί επίδεσμοι 

(5) 

Γ άζες αποστειρωμένες πακέτα 

(2) 

Ελαστικός επίδεσμος 

Αποστειρωμένο τούλι εμβαπτισμένο σε νερό 

(1) 

και φυτικά έλαια για έγκαυμα 

(2) 

ΜθΓσυίΌσΙποπι 

(50 σσ) 

Οξυζενέ 

(50 σσ) 

Οινόπνευμα 

(50 σσ) 

Λευκοπλάστης 

(1) 

Ψαλίδι κοινό 

(1) 

ΠΑΡΑΡΤΗΜΑ 11 Γ" 

ΤΥΠΟΣ ΝΑΥΑΓΟΣΩΣΤΙΚΟΥ ΣΩΣΙΒΙΟΥ 
(ΚΕ50ϋΕ ΟΑΝ) 




Θ501ΙΘ 03Π 





276 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΑΡΑΡΤΗΜΑ "Δ" 

ΤΥΠΟΣ ΝΑΥΑΓΟΣΩΣΤΙΚΗΣ ΣΑΝΙΔΑΣ 
(ΚΕδΟϋΕ ΒΟΑΚϋ) 



Ρεδουθ βο3Γ<3 







ΦΕΚ18 

ΠΑΡΑΡΤΗΜΑ 11 Ε" 

ΤΥΠΟΣ ΣΩΣΤΙΚΟΥ ΣΩΛΗΝΑ 
(ΚΕ50υΕ ΤϋΒΕ) 



Ββεςυε Ιυβε 

Άρθρο 16 
Έναρξη ισχύος 

Η ισχύς του παρόντος, εκτός αν άλλως ορίζεται στις επί μέ¬ 
ρους διατάξεις του, αρχίζει μετά δέκα (10) ημέρες από τη δη¬ 
μοσίευσή του από την Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 27 Ιανουάριου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 

□ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 24 
Ρύθμιση θεμάτων Υγειονομικού προσωπικού του Υπουργεί¬ 
ου Δημόσιας Τάξης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφια γ'·και δ’ και 
παρ. 7του Ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως το άρθρο 11 αντικαταστάθηκε με το 
άρθρο 1 παρ. 1 του Ν. 1590/1986 (Α’ 49) και του άρθρου 53 
του ιδίου νόμου. 

2. Τις διατάξεις του άρθρου 29 του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137), το οποίο προστέθη¬ 
κε με το άρθρο 27 του Ν. 2081/1992 (Α’ 154) και αντικατα- 
στάθηκε με το άρθρο 1 του Ν. 2469/1997 (Α’ 36). 

3. Τις διατάξεις του Π.Δ. 137/1986 «Συγκρότηση της Γενι¬ 
κής Γραμματείας Δημόσιας Τάξης σε Υπουργείο Δημόσιας 
Τάξης» (Α’ 51). 

4. Τις διατάξεις του Π.Δ. 82/1993 «Περιορισμός συναρμο- 
διότητας κατά την έκδοση κανονιστικών διαταγμάτων και α¬ 
ποφάσεων σε θέματα αρμοδιότητας των Υπουργείων Προε¬ 
δρίας της Κυβέρνησης και Δημόσιας Τάξης» (Α’ 36). 

5. Την υπ’ αριθ. 1107147/1239/0006/4.10.1996 απόφαση 
του Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (Β’ 922). 

6. Το γεγονός ότι από τις διατάξεις του παρόντος διατάγ¬ 
ματος δεν προκαλείται δαπάνη σε βάρος του Κρατικού Προ¬ 
ϋπολογισμού. 

7. Την υπ’ αριθ. 442/1999 γνωμοδότηση του Συμβουλίου της 
Επικράτειας, ύστερα από πρόταση του Υπουργού Δημόσιας 
Τάξης και του Υφυπουργού Οικονομικών, αποφασίζουμε: 

Άρθρο 1 

Σύσταση και κατανομή οργανικών θέσεων. 

1. Οι προβλεπόμενες από τις διατάξεις του άρθρου 1 του 
Π.Δ. 537/1989 (Α’ 224) οργανικές θέσεις των ψυχολόγων υ¬ 
γειονομικών αξιωματικών αυξάνονται κατά τέσσερις (4) και 
καθορίζονται συνολικά στις έξι (6) και μειώνονται κατά τέσ¬ 
σερις (4) οι οργανικές θέσεις των Υπαστυνόμων Α’ και Υπα- 
στυνόμων Β’ γενικών καθηκόντων. 

2. Οι οργανικές θέσεις των ψυχολόγων κατανέμονται κατά 
βαθμούς ως εξής: 

α. Ταξίαρχοι: μία (1) 

β. Αστυνομικοί Διευθυντές και κατώτεροι αυτών: πέντε (5). 

Άρθρο 2 

Μετάταξη αστυνομικού προσωπικού 

Η μετάταξη των αστυνομικών γενικών καθηκόντων στην κα¬ 


τηγορία των υγειονομικών αστυνομικών όλων των κατηγο¬ 
ριών (ιατρών, ψυχολόγων και βοηθητικού προσωπικού) επι¬ 
τρέπεται μόνο προς κάλυψη κενών οργανικών θέσεων. 

Άρθρο 3 

Η παράγραφος 2 του άρθρου 2 του Π.Δ. 537/1989 αντικα¬ 
θίσταται ως εξής: 

«2. Ειδικότερα για τους Ψυχολόγους, που προέρχονται εί¬ 
τε από αστυνομικό προσωπικό είτε από ιδιώτες, αντί του 
προσόντος που καθορίζεται στην παράγραφο 1 εδάφιο β’ και 
στην παράγραφο 2 εδάφιο β’ του άρθρου 1 του Π.Δ. 399/ 
1987 απαιτείται πτυχίο σπουδών Τμήματος Ψυχολογίας 
Α.Ε.Ι., της ημεδαπής ή ισότιμου της αλλοδαπής, διετής κλινι¬ 
κή πείρα σε νοσηλευτικό ίδρυμα της ημεδαπής ή αλλοδαπής, 
ως ψυχολόγου, καθώς και κατοχή άδειας άσκησης επαγγέλ¬ 
ματος ψυχολόγου, σύ μφωνα με τις διατάξεις του Ν. 991/1979 
(Α' 278), όπως τροποποιήθηκε με το άρθρο 27 του Ν. 
2646/1998 (Α’ 236).» 

Άρθρο 4 
Έναρξη ισχύος 

Η ισχύς του παρόντος διατάγματος αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 27 Ιανουάριου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΜΙΧ. ΧΡΥΣΟΧΟΪΔΗΣ 

□ 

ΑΠΟΦΑΣΕΙΣ 

(3) 

Προσαρμογή βασικώνεπιτοκίωντηςΤράπεζαςτης Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 
(Πράξη 29/26.1.2000) 

Αφού έλαβε υπόψη: 

α) Τα άρθρα 7 και 12 του Ν. 2548/1997 «Ρυθμίσεις για την 
Τράπεζα της Ελλάδος». 

β) Τις ΠΔ/ΤΕ 2185/24.3.1993 (Κεφ. II, παράγρ. Δ) και 
2214/15.6.1993, όπως ισχύουν, που αφορούντο πλαίσιο χρη¬ 
ματοδότησης των πιστωτικών ιδρυμάτων από την Τράπεζα 
της Ελλάδος έναντι ενεχύρου τίτλων του Ελληνικού Δημοσί¬ 
ου (τελευταία σχετική Πράξη ΣΝΠ 27/24.12.1999). 

γ) Τις ΠΔ/ΤΕ 2407/26.3.97 (παράγρ. 3) και 2408/26.3.97, ό¬ 
πως ισχύουν, που αφορούν το πλαίσιο αποδοχής καταθέσε¬ 
ων των πιστωτικών ιδρυμάτων από την Τράπεζα της Ελλάδος 
(τελευταία σχετική Πράξη ΣΝΠ 24/15.12.1999). 

δ) Τηνπροβλεπόμενη εξέλιξη του μέσου ετήσιου πληθωρι¬ 
σμού με βάση τον εναρμονισμένο δείκτη τιμών καταναλωτή. 

ε) Τηνεκτιμώμενη ευνοϊκή επίδραση στον πληθωρισμό της 
πρόσφατης ανατίμησης της κεντρικής ισοτιμίας της δραχ¬ 
μής έναντι του ευρώ στο μηχανισμό συναλλαγματικών ισοτι¬ 
μιών (ΜΣΙΙΙ). 

στ) Τη συγκράτηση του ετήσιου ρυθμού ανόδου του ευρύ¬ 
τερου δείκτη ρευστότητας της οικονομίας (Μ4Ν) πλησίον 
του κατώτερου ορίου της προβλεπόμενης αύξησης (7 - 9%) 
για το έτος 1999 αποφάσισε τα εξής: 

1. Τα επιτόκια του πρώτου και του δεύτερου κλιμακίου κα- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


279 


τάθεσης των πιστωτικών ιδρυμάτων στην Τράπεζα της Ελλά¬ 
δος, σύμφωνα με τις διατάξεις της ΠΔ/ΤΕ 2407/26.3.97, ορί¬ 
ζονται, αντίστοιχα, σε 9,50% και 8,50% ετησίως. 

2. Το επιτόκιο χρηματοδότησης των πιστωτικών ιδρυμάτων 
από την Τράπεζα της Ελλάδος έναντι ενεχύρου τίτλων του 
Ελληνικού Δημοσίου, σύμφωνα με τις διατάξεις της 
ΠΔ/ΤΕ2185/24.3.1993 (Κεφ. ΙΙπαράγρ. Δ), ορίζεται σε 11% ε¬ 
τησίως. 

Οι διατάξεις της παρούσας Πράξης ισχύουν από 27 Ιανου¬ 
άριου 2000 και εφεξής. 

Από τις διατάξεις της παρούσας Πράξης δεν προκαλείται 
δαπάνη σε βάρος του Κρατικού Προϋπολογισμού. 


Η Πράξη αυτή να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 
ΛΟΥΚΑΣ ΠΑΠΑΔΗΜΟΣ 
Τα Μέλη 

Π. ΘΩΜΟΠΟΥΛΟΣ, Ν. ΓΚΑΡΓΚΑΝΑΣ 
Β. ΔΡΟΥΚΟΠΟΥΛΟΣ, Α. ΜΑΝΤΖΑΒΙΝΟΣ, Ν. ΠΑΛΑΙΟΚΡΑΣΣΑΣ 

Ακριβές αντίγραφο 
Αθήνα, 26 Ιανουάριου 2000 

Ο Διευθυντής 
Π. ΚΥΡΙΑΚΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ-Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ-Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































